text: [{"text_idx": "#000003", "text": "Verk\u00e6tlanin er gro\u0301\u00f0ursett i\u0301 t\u00f8ttum samstarvi vi\u00f0 Kommunufelagi\u00f0, L\u00f8gma\u0301lara\u0301\u00f0i\u00f0, Heilsuma\u0301lara\u0301\u00f0i\u00f0 og Almanna- og mentama\u0301lara\u0301\u00f0i\u00f0. Landssty\u0301risfo\u0301lkini og formansskapurin i\u0301 Kommunufelagnum skriva\u00f0u undir eitt politiskt semjuskjal um hesa \u00e6tlan tann 28. mars 2023."}, {"text_idx": "#000004", "text": "Nu\u0301 hava u\u0301t vi\u00f0 40 fo\u0301lk luttiki\u00f0 a\u0301 strategiseminari i\u0301 Nor\u00f0urlandahu\u0301sinum. Endama\u0301li\u00f0 hevur veri\u00f0 at skifta or\u00f0 um og kvalificera tv\u00f8rgeira- og t\u00e6r tv\u00f8rskipanarligu avbjo\u0301\u00f0ingar, sum eru innan \u00f8ki\u00f0. Luttakararnir a\u0301 seminarinum hava umbo\u00f0a\u00f0 ein brei\u00f0an ho\u0301p av lei\u00f0sluperso\u0301num fra\u0301 landsstovnum, kommunum og sja\u0301lvbodnum felagsskapum."}, {"text_idx": "#000005", "text": "St\u00f8\u00f0i\u00f0 ver\u00f0ur tiki\u00f0 i\u0301 politisku visjo\u0301nini, endama\u0301lsor\u00f0ingunum og ti\u0301 ko\u0301s, sum sty\u0301risbo\u0301lkurin hevur sett. Endama\u0301li\u00f0 er ein meira fokusera\u00f0 sameining og samskipan av menningara\u0301t\u00f8kum tv\u00f8rtur um geira- og stovnsm\u00f8rk fyri at r\u00f8kka:"}, {"text_idx": "#000006", "text": "eina meira mi\u00f0vi\u0301sa ra\u00f0festing av a\u0301t\u00f8kum, t\u00e6nastum og veitingumeitt sterkari f\u00f8rleikagrundarlag i\u0301 teimum fakligu umhv\u00f8rvunumbetri m\u00f8guleikar fyri samvirkan umframtbetri samskipan og eisini betri gagnny\u0301tslu av verandi tilfeingi."}, {"text_idx": "#000010", "text": "betri samskipan og eisini betri gagnny\u0301tslu av verandi tilfeingi."}, {"text_idx": "#000011", "text": "Tilgongdin skilur seg fra\u0301 flestu almennum verk\u00e6tlanum innan sama \u00f8ki\u00f0, sum t.d. eftirmetingar, greiningar og a\u0301lit. \u00c6tla\u00f0a tilgongdin byggir a\u0301 ha\u0301ttal\u00f8g og meginreglur fyri menning fra\u0301 ny\u0301ggjastu altjo\u0301\u00f0a granskingini innan fyri strategi og lei\u00f0slu innan ta\u00f0 almenna (Network Public Governance). Hugt hevur eisini veri\u00f0 eftir, hvussu i\u0301slendingar arbei\u00f0a vi\u00f0 somu avbjo\u0301\u00f0ingum."}, {"text_idx": "#000012", "text": "H\u00f8vu\u00f0suppga\u0301van er at kortleggja og savna vitan um tann ty\u0301dning ta\u00f0 hevur fyri b\u00f8rn og ung at hava eitt gott li\u0301v. Kortlagdar ver\u00f0a eisini ty\u0301\u00f0andi avbjo\u0301\u00f0ingar, sum b\u00f8rn, ung, familjur og fakprofessionell uppliva i\u0301 gerandisdegnum og i\u0301 almennu stu\u00f0ulsskipanunum. Eftirmetingar og a\u0301lit innan vi\u00f0komandi \u00f8kir her heima hja\u0301 okkum seinastu a\u0301rini hava varpa\u00f0 ljo\u0301s a\u0301 avbjo\u0301\u00f0ingar og loysnir, og ver\u00f0a hesi tikin vi\u00f0 i\u0301 kortleggingini."}, {"text_idx": "#000013", "text": "Strategiseminari\u00f0, sum hevur veri\u00f0, er \u00e6tla\u00f0 sum fyrireiking til vitanarra\u0301\u00f0stevnu, sum \u00e6tlanin er at hava i\u0301 Nor\u00f0urlandahu\u0301sinum tann 31. august i\u0301 a\u0301r, har no\u0301gv fleiri fara at ver\u00f0a bo\u00f0in vi\u00f0."}, {"text_idx": "#000014", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000017", "text": "Ka\u0301ri takkar fyri seg a\u0301 altjo\u0301\u00f0a pallinum"}, {"text_idx": "#000018", "text": "Myndir: Bi\u0301ggjarmenn hava veri\u00f0 i\u0301 Vi\u00f0vi\u0301k"}, {"text_idx": "#000021", "text": "Fi\u0301iggjarlo\u0301gin avspeglar ma\u0301ttloysi hja\u0301 samgonguni"}]